नाटो का हेलीकाप्टर अफगानिस्तान में दुर्घटनाग्रस्त  
नाटो ने बताया कि दुर्घटना में कोई घायल नहीं हुआ। दुर्घटना के बाद चालक दल के सदस्यों को निकाल लिया गया। जांच चल रही है।
नाटो का एक हेलीकाप्टर गुरुवार को पूर्वी अफगानिस्तान में दुर्घटनाग्रस्त हो गया। नाटो ने बताया कि दुर्घटना में कोई घायल नहीं हुआ। दुर्घटना के बाद चालक दल के सदस्यों को निकाल लिया गया। जांच चल रही है।  तालिबान ने दावा किया है कि उसके लडाकों ने हेलीकाप्टर गिराया लेकिन गठबंधन सेना का कहना है कि प्रारंभिक खबरों से लगता है कि इसमें उग्रवादियों का हाथ नहीं है।  उधर खोस्त प्रांत में इस हफ्ते के शुरू में नाटो की हवाई कार्रवाई में मारे गये नागरिकों की मौत पर स्थानीय लोगों ने विरोध प्रदर्शन किया। नाटो ने कहा था कि हमले में कई उग्रवादी मारे गये और उनके साथ रह रहे कुछ परिजन गलती से मारे गए।